2009 шарахь дуьйна йукъаийзавора тайп-тайпанара хенашкара (18, 19, 20 шо кхачанза) гулйина командашна. Къоман команде дуьххьара кхайкхира  2012 шеран Олимпиадин квалификацин раундан ловзаршка, уьш дӀахьуш дара Каракасехь, Венесуэла. Турнирехь левзира кхаа матчехь, йуккъера барам аренехь йоккхура 8,54 минот, кхуссура 3,3 очко, дӀалора 0,7 жамӀе буьрка, 1,7-зза буьрка схьаоьцура, 0,7-зза дӀайала лерина буьрка схьалоцура. 2012 шеран Лондонера Олимпиаде йеллачу Российн гулйина командин испискин йукъатоьхна. Российн гулйина команда Олимпиадин борзанан совгӀатхо хилира. Оцу кхиамна Карасёв Сергейна, командера берриг накъосташна санна, совгӀат дира «Даймехкана гӀуллакх дарна» орденан II тегӀанера мидалца. 2013 шеран 4 апрелехь кхайкхийра, Карасёвс шен кандидатура  2013 шеран КъБА драфте хӀоттийна аьлла. 2013 шарахь Карасев йукъатуьйхира дуьненан кегийрхойн гулйина командина, цунна йукъахь иза левзира Nike Hoop Summit гуран чура хӀора шеран турнирехь АЦШ гулйина командин дуьхьала. Оцу ловзарехь цуо кхоьссира 7 очко, шозза жамӀе буьрка дӀайелира, шозза схьаийцира.